เวลาหาวหรือเรอจะรู้สึกเจ็บตรงทอนซิลข้างขวาเหมือนมีอะไรเเทง(บางครั้งเเละเจ็บไม่มาก ไม่รู้ว่าคิดมากจนคิดไปเองหรือเปล่า)เเต่ดูเเล้วไม่มีเเผล เป็นคนที่กินเเล้วนอนเลย ตอนเรอบางทีก็มีอาหารตีขึ้นมา ผมเป็นคนที่ทอนซิลใหญ่กว่าอีกข้างหนึ่งเเต่ให้ตรวจสองคนเเล้วเขาบอกว่าปกติ ตอนนี้อายุ20 มีความเสี่ยงในการเป็นโรคร้ายเเรงมั้ยครับ ขอบสำหรับคำตอบครับ
สวัสดีค่ะ อาการเจ็บตรงบริเวณทอนซิลข้างขวา หากอาการเป็นแค่บางครั้ง ไม่ได้มีไอ มีเสมหะ หรือมีไข้ร่วมด้วย ก็จะไม่ได้เกิดจากการการเป็นไข้หวัด หรือทอนซิลอักเสบ แต่อาจเกิดจากสาเหตุ เช่น1. นิ่วทอนซิล เกิดจากการรวมตัวของแบคทีเรียและเซลล์ที่ตายแล้ว โดยจะเห็นมีลักษณะเป็นก้อนสีเหลืองหรือสีขาวบริเวณต่อมทอนซิล อาจพบเพียง 1 ก้อนใหญ่เท่าเม็ดข้าวหรือก้อนเล็กๆ หลายก้อน ซึ่งอาจทำให้ทอนซิลบวมโตขึ้นได้ อาการมักมีเพียงเล็กน้อย ได้แก่ มีกลิ่นปาก ระคายเคืองคอ เจ็บคอ เป็นต้น2. เป็นโรคกรดไหลย้อน เมื่อกรดจากกระเพาะไหลย้อนขึ้นมาที่หลอดอาหาร ทำให้เกิดอาการแสบร้อนกลางอก และอาจย้อนขึ้นมาถึงลำคอทำให้เจ็บคอ ระคายคอได้ นอกจากนี้ ก็จะทำให้มีน้ำรสเปรี้ยวหรือขมในคอ มีคลื่นไส้ เรอบ่อย เป็นต้น3. มีเนื้องอกหรือมะเร็งของต่อมทอนซิล แต่พบได้ค่อนข้างน้อย และก่อนจะโตขึ้นเรื่อยๆ อาการปวดจะเป็นมากขึ้นเรื่อยๆในเบื้องต้น หากได้ไปพบแพทย์เพื่อตรวจแล้ว ไม่พบความผิดปกติของทอนซิล ประกอบการที่มีอาการเรอบ่อยร่วม ก็น่าจะเกิดจากการเป็นโรคกรดไหลย้อนได้ค่ะดังนั้น แนะนำให้ลองดูแลรักษาแบบโรคกระเพาะอาหารและกรดไหลย้อนไปก่อน เช่น การเลือกทานอาหารที่ย่อยง่าย ไม่ทานอาหารที่มีไขมันสูง เช่น อาหารทอดต่างๆ อาหารผัด ไม่ทานอาหารรสจัด ไม่ทานเผ็ด ควรเคี้ยวช้าๆ ให้ละเอียด ไม่ทานและกลืนเร็ว ไม่ทานอาหารครั้งละปริมาณมากเกินไป ไม่ดื่มน้ำอัดลม อัดแก๊สต่างๆ รวมถึงชา กาแฟ โกโก้ แอลกอฮอล์ และไม่ควรทานอาหารแล้วนอนทันที ควรเว้นระยะไปอย่างน้อย 2 ชั่วโมง ห้ามทานยาแก้ปวดในกลุ่ม NSAIDs เช่น แก้ปวดเมื่อย ปวดข้อ เป็นต้นแต่หากอาการยังไม่ดีขึ้น เจ็บทอนซิลมากขึ้น หรือมีอาการอื่นๆ เพิมเติม ก็ควรกลับไปพบแพทย์เพื่อตรวจเพิ่มเติมต่อไปค่ะ